CELEX: 32019R0138
Language: bg
Date: 2019-01-29 00:00:00
Title: Регламент за изпълнение (ЕС) 2019/138 на Комисията от 29 януари 2019 година за изменение на регламенти (ЕО) № 1356/2004, (ЕО) № 1464/2004, (ЕО) № 786/2007, (ЕО) № 971/2008, (ЕС) № 1118/2010, (ЕС) № 169/2011 и регламенти за изпълнение (ЕС) № 888/2011 и (ЕС) № 667/2013 по отношение на наименованието на притежателя на разрешенията за употреба на фуражни добавки (Текст от значение за ЕИП.)

30.1.2019   
               
               
                  BG
               
               
                  Официален вестник на Европейския съюз
               
               
                  L 26/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/138 НА КОМИСИЯТА
         от 29 януари 2019 година
         за изменение на регламенти (ЕО) № 1356/2004, (ЕО) № 1464/2004, (ЕО) № 786/2007, (ЕО) № 971/2008, (ЕС) № 1118/2010, (ЕС) № 169/2011 и регламенти за изпълнение (ЕС) № 888/2011 и (ЕС) № 667/2013 по отношение на наименованието на притежателя на разрешенията за употреба на фуражни добавки
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
         като има предвид, че:
         
                     (1)
                  
                  
                     С регламенти (ЕО) № 1356/2004 (2) и (ЕО) № 1464/2004 (3) на Комисията бе разрешена употребата като фуражни добавки съответно на монензин натрий и наразин в съответствие с Директива 70/524/ЕИО на Съвета (4).
                  
               
                     (2)
                  
                  
                     С регламенти (ЕО) № 786/2007 (5), (ЕО) № 971/2008 (6), (ЕС) № 1118/2010 (7) и (ЕС) № 169/2011 (8) на Комисията и регламенти за изпълнение (ЕС) № 888/2011 (9) и (ЕС) № 667/2013 на Комисията (10) бе разрешена употребата като фуражни добавки съответно на ендо-1,4-бета-мананаза и диклазурил в съответствие с Регламент (ЕО) № 1831/2003.
                  
               
                     (3)
                  
                  
                     Притежателят на разрешението, Eli Lilly and Company Ltd., подаде заявление в съответствие с член 13, параграф 3 от Регламент (ЕО) № 1831/2003, с което предлага промяна на наименованието на притежателя на разрешението за съответните фуражни добавки.
                  
               
                     (4)
                  
                  
                     Притежателят на разрешението твърди, че считано от 30 март 2018 г. притежател на правата за търговия с въпросните добавки е Elanco GmbH, подразделение на Eli Lilly and Company Ltd. Притежателят на разрешението представи съответна информация в подкрепа на своето искане.
                  
               
                     (5)
                  
                  
                     Предложената промяна в условията на разрешенията е от чисто административно естество и не налага нова оценка на съответните добавки. Европейският орган за безопасност на храните бе уведомен за подаденото заявление.
                  
               
                     (6)
                  
                  
                     За да може Elanco GmbH да упражнява пазарните си права, е необходима промяна в условията на съответните разрешения.
                  
               
                     (7)
                  
                  
                     Поради това регламенти (ЕО) № 1356/2004, (ЕО) № 1464/2004, (ЕО) № 786/2007, (ЕО) № 971/2008, (ЕС) № 1118/2010, (ЕС) № 169/2011 и регламенти за изпълнение (ЕС) № 888/2011 и (ЕС) № 667/2013 следва да бъдат съответно изменени.
                  
               
                     (8)
                  
                  
                     Тъй като няма съображения във връзка с безопасността, които да налагат незабавното прилагане на измененията, въведени с настоящия регламент, е целесъобразно да се предвиди преходен период, през който да могат да бъдат изчерпани складовите наличности.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент (ЕО) № 1356/2004
            Във втората колона от приложението към Регламент (ЕО) № 1356/2004 текстът „Eli Lilly and Company Limited“ се заменя с „Elanco GmbH“.
         
         
            Член 2
            Изменение на Регламент (ЕО) № 1464/2004
            Във втората колона от приложението към Регламент (ЕО) № 1464/2004 текстът „Eli Lilly and Company Limited“ се заменя с „Elanco GmbH“.
         
         
            Член 3
            Изменение на Регламент (ЕО) № 786/2007
            Във втората колона от приложението към Регламент (ЕО) № 786/2007 текстът „Eli Lilly and Company Ltd.“ се заменя с „Elanco GmbH“.
         
         
            Член 4
            Изменение на Регламент (ЕО) № 971/2008
            Във втората колона от приложението към Регламент (ЕО) № 971/2008 текстът „Eli Lilly and Company Ltd“ се заменя с „Elanco GmbH“.
         
         
            Член 5
            Изменение на Регламент (ЕС) № 1118/2010
            Във втората колона от приложението към Регламент (ЕС) № 1118/2010 текстът „Eli Lilly and Company Ltd“ се заменя с „Elanco GmbH“.
         
         
            Член 6
            Изменение на Регламент (ЕС) № 169/2011
            Във втората колона от приложението към Регламент (ЕС) № 169/2011 текстът „Eli Lilly and Company Ltd“ се заменя с „Elanco GmbH“.
         
         
            Член 7
            Изменение на Регламент (ЕС) № 888/2011
            Във втората колона от приложението към Регламент (ЕС) № 888/2011 текстът „Eli Lilly and Company Ltd“ се заменя с „Elanco GmbH“.
         
         
            Член 8
            Изменение на Регламент (ЕС) № 667/2013
            Регламент (EС) № 667/2013 се изменя, както следва:
            
                        1)
                     
                     
                        В заглавието текстът „Eli Lilly and Company Ltd“ се заменя с „Elanco GmbH“;
                     
                  
                        2)
                     
                     
                        Във втората колона от приложението текстът „Eli Lilly and Company Ltd“ се заменя с „Elanco GmbH“.
                     
                  
         
            Член 9
            Преходни мерки
            Монензин натрий, наразин, ендо-1,4-бета-мананаза и диклазурил, които са произведени и етикетирани преди датата на влизане в сила на настоящия регламент в съответствие с правилата, приложими преди посочената дата, могат да продължат да се пускат на пазара и да се употребяват до изчерпване на складовите наличности.
         
         
            Член 10
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Регламент (ЕО) № 1356/2004 на Комисията от 26 юли 2004 г. относно разрешението за 10 години на Elancoban в храни за животни, добавка от групата на кокцидиостатиците и други медицински вещества (ОВ L 251, 27.7.2004 г., стр. 6).
         
            (3)  Регламент (ЕО) № 1464/2004 на Комисията от 17 август 2004 г. относно разрешението за 10 години на използването на Monteban при храненето на животни, добавка от групата на кокцидиостатиците и други медицински вещества (ОВ L 270, 18.8.2004 г., стр. 8).
         
            (4)  Директива на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
         
            (5)  Регламент (ЕО) № 786/2007 на Комисията от 4 юли 2007 година относно разрешително за използване на ендо-1,4-бета-мананаза EC 3.2.1.78 (Hemicell) като фуражна добавка (ОВ L 175, 5.7.2007 г., стр. 8).
         
            (6)  Регламент (ЕО) № 971/2008 на Комисията от 3 октомври 2008 г. относно нова употреба на кокцидиостатик като добавка към храни за животни (ОВ L 265, 4.10.2008 г., стр. 3).
         
            (7)  Регламент (ЕС) № 1118/2010 на Комисията от 2 декември 2010 г. относно разрешително за употреба на диклазурил като фуражна добавка при пилета за угояване (притежател на разрешителното Janssen Pharmaceutica N.V.) и за изменение на Регламент (ЕО) № 2430/1999 (ОВ L 317, 3.12.2010 г., стр. 5).
         
            (8)  Регламент (ЕС) № 169/2011 на Комисията от 23 февруари 2011 г. относно разрешително за употреба на диклазурил като фуражна добавка при токачки (притежател на разрешителното Janssen Pharmaceutica N.V.) (ОВ L 49, 24.2.2011 г., стр. 6).
         
            (9)  Регламент за изпълнение (ЕС) № 888/2011 на Комисията от 5 септември 2011 г. относно разрешаването на диклазурил като фуражна добавка за пуйки за угояване (притежател на разрешителното Janssen Pharmaceutica N.V.) и за изменение на Регламент (ЕО) № 2430/1999 (ОВ L 229, 6.9.2011 г., стр. 9).
         
            (10)  Регламент за изпълнение (ЕС) № 667/2013 на Комисията от 12 юли 2013 г. за разрешаване на диклазурил като фуражна добавка при пилета, отглеждани за носачки (притежател на разрешителното Eli Lilly and Company Ltd.), и за отмяна на Регламент (ЕО) № 162/2003 (ОВ L 192, 13.7.2013 г., стр. 35).